Diari Oficial de la Generalitat Valenciana


Sumari del DOGV 8584, del 04-07-2019 (2019/6353)

RESOLUCIÓ de 18 de desembre de 2018, del cap del Servei Territorial d'Indústria i Energia, de autorització administrativa, declaració d'utilitat pública i aprovació de projecte de LMMT des de connexió a realitzar en edifici de control de la ST Valldigna, en camí el Pla, i passant per les partides el Pla, el Mançanet, el Tol·lo, l'Albelló, Tremuja i el Golfo, fins al centre de repartiment el Golfo número 1, a Tavernes de la Valldigna i annexos V-170/15.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6353


Data del document
:   18-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Tavernes de la Valldigna

RESOLUCIÓ de 18 de desembre de 2018, del cap del Servei Territorial d'Indústria i Energia, de autorització administrativa, declaració d'utilitat pública i aprovació de projecte de LMMT des de connexió a realitzar en edifici de control de la ST Valldigna, en camí el Pla, i passant per les partides el Pla, el Mançanet, el Tol·lo, l'Albelló, Tremuja i el Golfo, fins al centre de repartiment el Golfo número 1, a Tavernes de la Valldigna i annexos V-170/15. [2019/6353]  
Presentada la sol·licitud d'autorització administrativa, declaració d'utilitat pública i aprovació del projecte, relativa a la instal·lació elèctrica més avall indicada.  
Vist que el projecte presenta un traçat concretat, disposa, entre la seua documentació, dels plànols pertinents a escala adequada, està suficientment detallat i conté una relació concreta i individualitzada dels béns i drets afectats, disposa de les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Vist que de conformitat amb el que s'estableix en l'article 131, del Reial decret 1955/2000, es van traslladar al sol·licitant els pronunciaments de les diferents administracions, organismes o empreses de servei públic o de serveis d'interés general afectades, com també les al·legacions de particulars, que van ser degudament contestades pel sol·licitant.  
  
Vist que de conformitat amb el projecte presentat, el traçat de la línia elèctrica compleix les condicions tècniques i de seguretat establides reglamentàriament, la qual cosa permet l'aprovació d'aquest sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
Una vegada efectuats els tràmits establits en la Llei 24/2013, de 26 de desembre, del sector elèctric; en el Decret 88/2005, del Consell de la Generalitat, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en els articles 143 a 147 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Aquest servei territorial, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació elèctrica que s'indica:  
- Peticionari: Iberdrola Distribución Eléctrica, SAU.  
- Emplaçament de la instal·lació: partides el Pla, el Mançanet, el Tol·lo, l'Albelló, la Tremuja i el Golfo V-170/15 € Tavernes de la Valldigna  
- Característiques principals: Projecte d'LMMT des de la connexió a realitzar a l'edifici de control de la ST Valldigna, al camí del pla, i passant per les partides el Pla, el Mançanet, el Tol·lo, l'Albelló, la Tremuja i el Golfo, fins al centre de repartiment del Golfo, núm. 1, a Tavernes de la Valldigna i annexos. V-170/15  
  
Característiques principals:  
  
NRE. DE REGISTRE DE LÍNIES: TIPUS: Aereosubterrània  
TENSIÓ: 20 kV LONGITUD TOTAL: 5931 m  
LONGITUD AÈRIA: 2860 m LONGITUD SUBTERRÀNIA: 3.071 m  
  
  
Pressupost: 318.569,77 euros  
  
Aquesta autorització s'emet sense perjudici de tercers, i salvant els drets particulars.  
  
Segon  
Atorgar al peticionari autorització administrativa de construcció. En l'execució del projecte s'han de tindre en compte les condicions següents:  
1. Les obres hauran de realitzar-se d'acord amb el projecte presentat i, si escau, els annexos tècnics posteriors a aquest aportats.  
2. El peticionari haurà de tindre en compte les prescripcions disposades en els reglaments vigents, com també els condicionats imposats pels organismes afectats.  
3. El titular assabentarà de l'acabament de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte del projecte, s'haja de posar part d'aquesta en tensió, s'ha de procedir d'acord amb les condicions següents:  
- Presentació de sol·licitud de finalització d'execució, la qual adjuntarà el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució s'haurà de realitzar sota la mateixa direcció d'obra que l'anterior certificar, i s'haurà d'ajustar a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no-pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
- Transcorregut un mes des que aquest servei territorial diligencie i lliure el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Si aquesta instal·lació ja estiguera en tensió, el peticionari hauria de desconnectar-la a la finalització d'aquest termini.  
  
5. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, es concedeix un termini de 24 mesos per a l'execució de la instal·lació.  
6. Condicions mediambientals. El projecte es desenvoluparà de conformitat amb els condicionants ambientals que es detallen en l'informe d'impacte ambiental, exp. 95/2018, de data 13 de novembre de 2018:  
  
«a) Cal dotar la infraestructura de mesures de prevenció de col·lisió i electrocució d'avifauna d'acord amb l'RD 1432/2008, de 29 d'agost, vista la situació de la línia i els enclavaments que alberguen avifauna d'interés (ZEPA i zones humides).  
b) Així mateix, s'han d'adoptar les mesures necessàries per a assegurar la integritat de la infraestructura i el seu funcionament en cas d'inundació, vista la perillositat que afecta l'àmbit que travessa, especialment, en la zona més pròxima al riu Vaca».  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'aquesta resolució, la qual cosa implica la necessitat d'ocupació dels béns i drets afectats i la urgent ocupació d'aquests a l'efecte de l'article 52 de la Llei d'expropiació forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del sector elèctric, i els articles 157.1, 158, 159, 160 i 162.3 del Reial decret 1955/2000.  
  
Quart  
Publicar i notificar aquesta resolució, d'acord amb el que estableixen el Decret 88/2005 i l'article 44 de la Llei 39/2015, d'1 d'octubre, del procediment administratiu comú de les administracions públiques, sobre la notificació d'aquesta resolució, als titulars desconeguts o amb domicili ignorat o a aquells en què s'ha intentat la notificació, però no s'hi ha pogut practicar.  
  
Per a emetre aquesta resolució s'han analitzat les condicions exclusivament tècniques d'aquelles administracions públiques, organismes o empreses que presten serveis públics o d'interés econòmic general, únicament quant a béns i drets de la seua propietat que estan afectats per la instal·lació.  
L'Administració deixarà sense efecte aquesta resolució en qualsevol moment en què observe l'incompliment de les condicions hi imposades.  
  
Aquesta autorització s'atorga sense perjudici de les concessions, llicències i permisos, tant públics com privats, que el sol·licitant de la instal·lació haja d'obtindre per a efectuar-la, d'acord amb altres disposicions que siguen aplicables i, especialment, la relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions hi expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que el justifique.  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria i Energia (carrer de la Democràcia, 77, 46128 València) en el termini d'un mes, comptador a partir de l'endemà a aquell en què tinga lloc la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de desembre de 2018.- El cap del Servei Territorial d'Indústria i Energia: Antonio Peris Armengol.